cyanic-selkie/wikianc huggingface dataset:
Alcazar (yhtye)
Neljäs jäsen ja Alcazarized
Alcazarized julkaistiin ensin Skandinaviassa kesällä 2003. Se nousi listakärkeen välittömästi ja sai loistavat arvostelut monessa mediassa. Ensimmäinen kansainvälinen single albumilta oli Menage a Trois, joka oli vuoden 2003 soitetuimpia kappaleita Euroopassa mutta ei noussut listoille. Tämän jälkeen Alcazarized albumin julkaisua siirrettiin Euroopassa odottamaan parempaa aikaa. Alcazarin musiikki kuului silti Euroopassa ja mm. kappaleet Someday ja Love Life saivat hyvin radiosoittoa Euroopassa. Ihmiset alkoivatkin vaatimaan levy-yhtiöitä julkaisemaan kakkosalbumin.
Paluu ja jäsenmuutokset
Alcazar esiintyi yllättäin uudestaan triona Lontoossa järjestettävässä G.A.Y tapahtumassa 2007 uuden jäsenen Lina Hedlundin kanssa, joka korvasi Annikan. Magnus ei palannut yhtyeeseen, koska oli saavuttanut menestystä Euroopassa albumillaan Live Forever. Helmikuussa 2008 Alcazar julkaisi ensimmäisen uuden singlen We keep on rockin, josta tuli hitti Ruotsissa. Kappale julkaistiin samaan aikaan, kun Andreas myönsi olevansa HIV-positiivinen. Uutinen herätti kohua ympäri maailmaa. Myös Suomessa iltapäivälehdet ja foorumit kirjoittivat asiasta.
Viljakkala
Historiaa
Viljakkalan seudulle on syntynyt pysyvää asutusta jo 800–1000-luvuilla, mihin viittaavat kirkonkylästä ja Inkulasta löydetyt kalmistot. Vuoden 1540 maakirjan mukaan nykyisen Viljakkalan alueella oli kaikkiaan 60 taloa. Vuosina 1865–1866 suoritetun Kyrösjärven laskun ansiosta viljakkalalaiset maanviljelijät saivat runsaasti lisää viljelysmaita.
Kyliä
Harhala, Hiiroinen, Inkula, Karhe, Koivisto, Mahnala, Sarkkila, Sontu, Särkkä, Viljakkala (kirkonkylä)
Max Ernst
Elämä
Ensimmäisen maailmansodan jälkeen — Saksan armeijassa palveltuaan — Ernstin mieli oli täynnä uusia ideoita, ja vuonna 1918 hän perusti Kölnissä, yhdessä sosiaaliaktivisti Johannes Theodor Baargeldin (taiteilijanimeltään Alfred Grünweld) kanssa dadaryhmän, joka hajosi vuonna 1922 Ernstin muuttaessa Pariisin Montparnasseen.
Pestapokalypse VI
Pestapokalypse VI on Belphegorin kuudes täyspitkä albumi. Digipak-versioissa löytyvät videot kappaleista "Belphegor - Hell's Ambassador" ja "Bluhtsturm Erotika".
Larry Murphy
Peliura
Murphy pelasi 21-vuotisella urallaan (1980–2001) kuudessa seurassa. Kingsin lisäksi hän pelasi Washington Capitalsissa, Minnesota North Starsissa, Pittsburgh Penguinsissa, Toronto Maple Leafsissa ja Detroit Red Wingsissä.
Kertu Laak
Kertu Laak (s. 21. helmikuuta 1998) on virolainen lentopalloilija, joka edustaa salolaista LP Viestiä. Laak siirtyi LP Viestiin Virosta kaudeksi 2017–2018. Laak on pelipaikaltaan hakkuri, ja hänen pituutensa on 188 senttimetriä. Laak valittiin Mestaruusliigan tähdistökentälliseen kausina 2017–2018 ja 2018–2019. Hän saavutti Mestaruusliigassa hopeaa 2018 ja voitti kultaa 2019.
Puristussuhde
Puristussuhde on polttomoottorin puristustilavuuden ja iskutilavuuden summan suhde puristustilavuuteen. Puristussuhde siis kertoo, kuinka paljon polttoaine-ilmaseos puristuu ennen syttymistään.
Esimerkki
Erään moottorin iskunpituus on 80 mm, männän halkaisija 82 mm ja puristustilavuus 50 cm³. Lasketaan moottorin puristussuhde.
Kyseisen moottorin puristussuhde on siis 9,45:1.
Nummen seuratalo
Nummen seuratalo on Nummella Uudellamaalla sijaitseva vuonna 1912 valmistunut seuratalo. Talo sijaitsee Nummen koulukeskuksen vieressä vanhan Turuntien varrella ja se valmistui alun perin paikallisen nuorisoseuran toimitilaksi. Nummen seuratalon on suunnitellut arkkitehti Harald Svedberg ja rakennus kuuluu osaksi suojeltua Nummen kulttuurimaisemaa yhdessä Nummen kirkonkylän ja Oinolan kylän kanssa.
Tankendō
Tankendōn kataharjoittelu
Tankendōn pari-katassa opettajan roolissa toimivaa kutsutaan uchikataksi ja oppilaan roolissa toimivaa shikataksi.
Morean despotaatti
Morean despotaatti oli bysanttilainen provinssi, joka oli olemassa 1300-luvun puolivälistä 1400-luvun puoliväliin. Sen koko vaihteli sen satavuotisen historiansa aikana, mutta suurimmillaan se käsitti lähes koko Peloponnesoksen niemimaan, joka tunnettiin tuohon aikaan nimellä Morea.
Moving Pictures
Kappaleista singlejulkaisujen ohella klassikoksi on noussut myös instrumentaali "YYZ". Se on nimetty alussa kuultavan morsetuksen, Toronton Pearsonin kansainvälisen lentoaseman koodin mukaan. Morsetukseen vastaa pian sen rytmiä mukaileva riffi. "Witch Hunt" on pelon eri puolia kuvaavan "Fear"- trilogian ensimmäinen osa. Muut osat ovat "The Weapon" albumilta Signals ja "The Enemy Within" albumilta Grace Under Pressure (Tosin vuoden 2002 albumilla Vapor Trails kuultiin sarjan neljäs osa "Freeze"). "Red Barchetta" perustuu Richard S. Fosterin kirjaan A Nice Morning Drive.
Onkilahti
Lahti on pesimäpaikka noin 70 lajille huolimatta sijainnistaan keskustan läheisyydessä. Onkilahdella on yksi tekosaari lintuja varten. Myös ympärillä olevat metsät ovat linnuille tärkeitä pesimäalueita.
Miehittämätön avaruustoiminta
Miehittämättömien avaruuslentojen eri muodot
Miehittämätön avaruustoiminta on halvempaa ja yksinkertaisempaa kuin miehitetty ja esimerkiksi lentojen määrässä huomattavasti yleisempää. Miehittämätön avaruustoiminta voidaan periaatteessa jakaa institutionaaliseen ja kaupalliseen.
Prostvik
Prostvik on kylä Nauvossa. Kylä sijaitsee Pikku-Nauvon saaren koilliskulmalla. Nauvon ja Paraisten välinen lauttayhteys kulkee Prostvikista.
Elin Kallio
Kallion syntymän 100-vuotisjuhlavuotena julkaistiin marraskuussa 1959 30 markan arvoinen juhlapostimerkki.
Nadia Boulanger
Boulanger tuli tunnetuksi eritoten sävellyksenopettajana. Hänen johdollaan opiskeli useita sittemmin kuuluisiksi tulleita muusikoita, kuten Daniel Barenboim, Leonard Bernstein, İdil Biret, Elliott Carter, Aaron Copland, Philip Glass, Quincy Jones, Michel Legrand, Dinu Lipatti, Gian-Carlo Menotti, Krzysztof Meyer, Astor Piazzolla, Walter Piston, Marc Blitzstein, Howard Swanson ja Geirr Tveitt. Viimeksi mainittu sävelsi hänen kunniakseen nimetyn menuetin.
Saikki
Saikki (oik. Sami Petri Luoma, 1. lokakuuta 1966 – 31. heinäkuuta 2000) oli suomalainen rockmuusikko, joka kuoli kesällä vuonna 2000 tapaturmaisesti häkämyrkytykseen. Hänet tunnettiin parhaiten The Fishfacesin basistina ja Äpärien kitaristina.
Royal Enfield
Royal Enfieldin kuuluisin malli, yksisylinterinen Bullet, esiteltiin vuonna 1931. Toisen maailmansodan jälkeen 1949 Bullet 350 -mallista esiteltiin uudistettu versio, jonka tuotanto jatkui vuoteen 1958. Royal Enfieldien tuotanto Englannissa lopetettiin 1967 Redditchin tehtaalla ja 1970 Bradford-on-Avonin tehtaalla.
Donald Tusk
Varhaiset vuodet
Perhepiirissä käytettiin useampaa kieltä. Hänen isänsä Donald Tusk vanhempi (1930–1972) oli puuseppä ja äitinsä Ewa Dawidowska (1934–2009) sairaanhoitaja. Isänisä Józef Tusk (1907–1987) oli rautatievirkamies, ja syntynyt Saksan keisarikuntaan kuuluneessa Danzigissa. Ensimmäisen maailmansodan jälkeen hänestä tuli Danzigin vapaakaupungin kansalainen. Toisen maailmansodan aloittaneen Puolan offensiivin jälkeen Danzig liitettiin takaisin Saksaan lokakuussa 1939 ja Józef päätyi Neuengammen keskitysleirille Hampuriin. Sodan loppuvaiheessa Józef pakkovärvättiin entisenä Danzigin kansalaisena Saksan Wehrmachtiin. Myöhemmin Józefin onnistui liittyä länsiliittouneiden puolalaisjoukkoihin.
Poliittinen ura
Solidaarisuus-liike hajosi kommunistihallinnon päätyttyä vuonna 1989, jolloin Tusk päätyi perustamaan Liberaalidemokraattista kongressipuoluetta (KLD). Puolueen tavoitteissa korostuivat vapaa markkinatalous, yksityistäminen, kansalaisvapaudet sekä Puolan EU-jäsenyyden tavoittelu. Tusk johti puoluetta vuodesta 1991 ja saman vuoden parlamenttivaaleissa se sai 37 paikkaa Sejmiin. Seuraavissa vuoden 1993 vaaleissa KLD ei kyennyt samanlaiseen menestykseen ja päätyi yhdistymään suuremman Demokraattinen liitto -puolueen (UD) kanssa Vapausliitoksi (UW). Tusk valittiin Vapausliiton varapuheenjohtajaksi ja vuoden 1997 vaaleissa hän tuli valituksi senaattiin.
Ypäjän kahakka
Tapahtumat
Ypäjän maatalouslakko alkoi 9. heinäkuuta 1917. 32 päivää kestäneeseen lakkoon osallistui lähes 300 torpparia sekä satoja maatyöläisiä. Lakon loppuvaiheessa tilanne kärjistyi Ypäjänkylässä sijainneella August Karon tilalla lakkovahtien estettyä maataloustöiden tekemisen, jonka vuoksi Karo kutsui illalla 8. heinäkuuta paikalle naapuripitäjän Metsämaan poliisikonstaapelin F. H. Heinosen. Välikohtaus syntyi seuraavana aamuna, kun talon pihalle oli jälleen kerääntynyt lakkovahteja. Maatyöläisten ohella paikalla oli myös Ypäjän asemanseudulle majoitettuna ollutta venäläistä sotaväkeä. Kun pihaan kerääntyneille lakkolaisille selvisi, ettei Heinonen ollut paikalla virkansa puolesta vaativat he tätä poistumaan. Kolme lakkokomitean jäsentä sekä paikalla ollut loimaalainen Simo Saarikko menivät sisälle taloon, jonka jälkeen Saarikko sai surmansa Heinosen ampumasta luodista. Tapahtumien kulusta ei ole tarkkaa tietoa, koska osapuolten kertomukset ovat ristiriitaiset.
Vääpelin kauhu
Juoni
Jatkossa edetään tuttujen sotilasfarssien kaavojen mukaan, ja juoneen on lisätty Kaukosen ja Liisan välille annos romantiikkaa. Välillä esitetään ajan henkeen kuuluvaa rock-musiikkia. Kaukosen poistuttua luvatta yksiköstään oikea Kautonen haetaan kotoaan varuskuntaan ja sekaannus selvitetään. Kaukonen kertoo olevansa sotaveteraani ja kertoo terveisensä Itä-Karjalasta. Muiden alokkaiden jäädessä suorittamaan palvelustaan Kaukonen lähtee kotimatkalle.
Kataklysminen muuttuja
Valkoisen kääpiötähden (vastaanottajatähden) pinnalle virtaa ainetta toisesta tähdestä, joka on monesti punainen kääpiö, joskus toinen valkoinen kääpiö tai hieman kehittynyt pääsarjan tähti, alijättiläistähti. Valkoisen kääpiön ympärille syntyy kaasusta kertymäkiekko, joka säteilee voimakkaasti ultravioletissa ja röntgensäteitä.
Sticks and Stones (New Found Gloryn albumi)
Kappaleet
Kaikki kappaleet kirjoittanut New Found Glory.
Kakkosen kausi 2000
Karsinta Ykköseen
Rakuunat säilytti paikkansa Ykkösessä yhteismaalein 2–0
Parhaat maalintekijät
Itälohko
Force India
Kausi 2018
Kaudella 2018 tallin kilpakuljettajina olivat Sergio Pérez ja Esteban Ocon. Testikuljettajina toimivat kanadalainen Nicholas Latifi ja venäläinen Nikita Mazepin.
Leo Abse
Leopold Abse (22. huhtikuuta 1917 – 20. elokuuta 2008) oli brittiläinen poliitikko. Hän syntyi Walesissa ja istui maansa parlamentissa vuosina 1958–1987. Hän oli työväenpuolueen jäsen.
Nieuw-Nickerie
Nieuw-Nickerie on Surinamen toiseksi suurin kaupunki, jossa asukkaita on noin 13 000. Se sijaitsee Nickeriejoen suulla ja Atlantin valtameren rannikolla. Kaupunki on perustettu vuonna 1879.
Kaupunkia suojaa vesiallas, jonka perustusten rakentaminen aloitettiin 1942. Lammikko on tullut pidemmäksi, nyt se on kahdeksan kilometrein pituinen. Kaupungissa on rakennettu katuja shakkiruutukuvioisiksi.
Allan Wallenius
Elämä
Suomen sisällissodan aikana Wallenius toimi punaisten puolella ja vastasi Turun postin toiminnasta. Sodan jälkeen hän pakeni Ruotsiin. Allan Walleniuksen vanhempi veli Paul Wallenius kuului myös aluksi Turun vasemmistoradikaaleihin, mutta hän liittyi jääkäreihin. Sotilasarvoltaan kapteenina hän johti valkoisten puolella tammi-helmikuussa 1918 useita taisteluita ja kaatui maaliskuussa Tampereen Kalevankankaalla.
Remi Elie
Ura
Elie varattiin OHL-seura London Knightsiin 91. pelaajana vuoden 2011 varaustilaisuudessa. Hän siirtyi Knightsiin kaudeksi 2012–2013. Tulokaskaudellaan Elie pelasi 65 runkosarjaottelua tehoin 7+10=17. 21 pudotuspeliottelussa syntyi neljä maalia ja neljä syöttöpistettä. Knights juhli kauden päätteeksi OHL:n mestaruutta ja pääsi osallistumaan Memorial Cupiin, jonka viidessä ottelussa Elie sai yhden syöttöpisteen. Kesän varaustilaisuudessa Dallas Stars varasi Elien toisella kierroksella 40. pelaajana.
Göteborgin kasvitieteellinen puutarha
Stora ja Lilla Änggårdenin puutarhat ennen kasvitieteellistä puutarhaa
Kasvitieteellinen puutarha on perustettu Änggårdenin alueelle, joka on tunnettu jo 1600-luvulta lähtien. Alue jaettiin 1700-luvun lopulla Stora ja Lilla Ängårdeniin. Vuonna 1807 tukkukauppias Gabriel Gréen osti Stora Änggårdenin. Stora Änggårdenin päärakennus korvattiin nykyisellä prefektintalolla, joka valmistui vuonna 1812. Gabrielin poika Arvid Gren osti Lilla Änggårdenin vuonna 1840 ja äitinsä kuoleman jälkeen hän otti hoitaakseen myös Stora Änggårdenin.
Alustavat keskustelut kasvitieteellisen puutarhan rakentamisesta
Vuonna 1892 Göteborgin kaupunki osti alueen, joka myöhemmin muodostaisi Änggårdenin kaupunginosan. Alue liitettiin Göteborgin kaupunkiin kahdessa vaiheessa vuosina 1904 ja 1918. Ensimmäinen kaupunkisuunnitelma laadittiin 1907–1908 alueelle, joka sijoittui "maantietä" pitkin etelään (Frölundagatan, nykyinen Dag Hammarskjöldsleden). Koko alue varattiin tuolloin asuinalueiden rakentamiseen, mutta suunnitelmaa muutettiin vuonna 1915, jotta myös kasvitieteelliselle puutarhalle jäisi tilaa.
Synty ja perustaminen
Rakennustyöt alkoivat vuonna 1916. Luonnonpuisto avattiin yleisölle 2. toukokuuta 1919 ja viljelyalueet 8. heinäkuuta 1923 Göteborgin 300-vuotisjuhlallisuuksien yhteydessä. Puutarhan nimeä ehdotettiin vuonna 1912 ja nimestä päätettiin vuonna 1915. Kaupunginvaltuusto hyväksyi puutarhan hallintoa koskevat säännöt 14. marraskuuta 1918. Prefektin ohjeistukset hyväksyttiin 23. huhtikuuta 1919 ja puutarhanjohtajan 17. syyskuuta 1920.
Puutarhan alkuperäinen tehtävä on kuvailtu kaupungin julkaisemassa kunnalliskalenterissa vuonna 1938: "Puutarhan tehtävänä yhteiskunnassa on herättää ja pitää yllä kiinnostusta kasvimaailmaan sekä kasvitieteelliseen tutkimukseen ja puutarhanhoitoon. Tätä tehtävää varten puutarhassa tulee harjoittaa tieteellistä toimintaa sekä tuoda tämän kasvitieteellisen tutkimuksen tulokset ja toiminta mahdollisimman laajasti suuren yleisön ja opiskelevien nuorten saataville, erityisesti kaupungin oppilaitoksissa."
Puisto
Puutarhan luonnonpuistoalue ja sen laitamat ovat olleet rauhoitettuna vuodesta 1975. Carl Skottberg oli jo vuodesta 1925 yrittänyt saada kaupunginvaltuustoa rauhoittamaan koko luonnonpuiston. Kasvitieteellisen alueen rauhoitus kattoi vuoden 1975 suojeluohjelmassa (Bevaringsprogram) sisäänkäynnin rakennukset, toimistorakennuksen, Stora Änggården -tilan, makasiinin, pursimiehentalon (ruots. Båtsmanshuset) ja huvimajan. Luonnon- ja kulttuurinhoito-ohjelmaan (Natur- och kulturvårdsprogram 1979) esitettiin puutarhan pohjoinen osa, arvokkaana ympäristönä. Valtio on sittemmin suojellut koko alueen lain (Naturresurslagen) voimalla.
Arboretum
Arboretumia alettiin istuttaa vuonna 1953 silloisen prefektin Bertil Lindquistin ansiosta, ”jotta voitaisiin kokeilla sekä kotimaisten että eksoottisten puiden kasvu- ja kestävyysominaisuuksia, jotka voivat kiinnostaa ruotsalaista metsätaloutta”. Nykyisin tarkoituksena on lähinnä todeta puiden ja pensaiden merkitys puutarhoille ja puistoille. Rakentamisen alkaessa istutettavia kasveja oli noin 40 000. Se tarkoitti teiden perustamista ja maan raivaamista, mikä toi mukanaan tiettyjä vastalauseita. Työ rahoitettiin mm. Wilhelm ja Martina Lindgrenin rahastosta.
Erityisen vaikutuksen Arboretumin kehitykselle on antanut Tor Nitzelius, joka toimi myös johtajana vuoteen 1976. Hän teki useita keräysmatkoja ennen kaikkea Etelä-Eurooppaan ja Kaukoitään. Hän toi mm. korealaisen tuurenpihlajan (Sorbus 'Dodong', ruots. Ullungrönnen), jonka voi löytää puutarhan sisäänkäynnin edustalta.
Kalliopuutarha
Eurooppalainen osasto on kaikkein alimpana, lähimpänä alppiruusulaaksoa, amerikkalainen osasto on sijoittunut ylemmäs vuorelle ja aasialainen osasto on japaninlaaksoon johtavan reitin varrella. Eurooppalaisessa osastossa kasvaa esimerkiksi näsiä, erilaisia katkerokasveja ja kurjenpolvia. Amerikkalaisessa osastossa kasvaa esimerkiksi kolmilehti, pirunnuija ja avomaan kaktus. Aasialaisessa osastossa kasvaa esimerkiksi unikko, varjohiippa ja uuvanakasveja.
Valkovuokkolaakso
Valkovuokkolaaksoa (ruots. Vitsippsdalen) pidettiin 1900-luvun alussa yhtenä harvoista esimerkeistä länsiruotsalaisesta aarniometsästä. Tämän vuoksi puutarhalle oli ratkaisevan tärkeää sijoittaa valkovuokkolaakso alueelleen. Sieltä on myös lähtöisin puutarhan tunnuskasvi, valkovuokko. Nykyisin mukulaleinikistä on kuitenkin tullut yhä enemmän valkovuokon kilpailija. Valkovuokkolaakso on luonnonpuisto ja siellä tehdään vain pienehköjä toimenpiteitä (kuten polkujen kulkukelpoisuuden ylläpitoa).
Yrttitarha
Yrttitarha sijaitsee 1700-luvun puolivälistä olevan huvimajan yhteydessä, alun perin Kärralunds gård -tilaan kuuluneena. Huvimaja siirrettiin vuonna 1959 Röhsska -museon puutarhasta. Istutus on rakennettu kalkkikiviperustukselle, ja istutuspenkit on sommiteltu vapaammin kuin yrttitarhoissa yleensä on tapana. Koko istutus käsittää paitsi yrttejä ja lääkekasveja, myös parikymmentä vanhanajan pensasruusua.
Orkideahuoneet
Orkideoista nimettäköön erityisesti Disa uniflora, jota on kasvatettu vuodesta 1932, ja joka sijaitsee muiden orkideoiden ja erilaisten lihansyöjäkasvien kanssa disahuoneessa.
József Szendi
pienoiskuva|József Szendi vuonna 2005. József Szendi (31. lokakuuta 1921 – 23. heinäkuuta 2017) oli unkarilainen roomalaiskatolinen arkkipiispa. Hänet vihittiin papiksi 24. joulukuuta 1944 ja nimitettiin Veszprémin apostoliseksi hallitsijaksi sekä Stephaniacumin titulaaripiispaksi 5. huhtikuuta 1982. Piispaksi vihkiminen seurasi 21. huhtikuuta. Pääkonsekraattorina toimi László Lékai, jota avustivat László Paskai ja Imre Kisberk.
Singerin talo
Vuodesta 1919 lähtien Singerin talossa sijaitsi Pietarin (myöhemmin Leningradin) suurin kirjamyymälä Dom knigi sekä kirjakauppa- ja kustannusalan yrityksien toimitiloja. 2000-luvun alussa remontoidussa rakennuksessa toimii nykyään jälleen kirjakauppa.
Leicester City FC
Historia
1960-luku alkoi Leicesteriltä loistavasti. Entisen Leicesterin pelaajan Matt Gilliesin päävalmentajana olon aikana seura eteni FA Cupin loppuotteluun kaksi kertaa. Vuonna 1961 finaalissa oli vastassa Tottenham Hotspur, joka oli lopulta vahvempi 2–0 lähes sadan tuhannen katsojan edessä Wembley Stadiumilla. Vaikka Leicester hävisikin loppuottelun, se pääsi siltikin mukaan Cup-voittajien cupiin, sillä Tottenham oli voittanut samalla kaudella jo liigamestaruuden, ja edennyt sitä kautta Euroopan kentille. Leicesterin europelit sujuivat kohtalaisesti. Se pudotti karsintakierroksella pohjoisirlantilaisen Glevanonin kahden ottelun yhteistuloksella 7–2 edeten kilpailun ensimmäiselle varsinaiselle kierrokselle. Leicester sai vastaansa ensimmäisellä kierroksella espanjalaisen Atlético Madridin, joka kaatoi Leicesterin lopulta 1–3. Atlético eteni lopulta kilpailun voittoon.
Catalyst (albumi)
Kappaleet
Kaikki kappaleet kirjoittanut New Found Glory.
Pekka Halonen
Pariisi ja uran alku
Vuonna 1893 Halonen matkusti ystävänsä Väinö Blomstedtin kanssa vielä kerran Pariisiin. He opiskelivat aluksi Académie Colarossissa, josta molemmat vaihtoivat pian Paul Gauguinin oppilaiksi. Gauguin oli palannut Tahitilta ja asettanut esille 44 yleisöä häkellyttänyttä työtä. Halonen tutustui tuolloin symbolismiin ja syntetismiin, mutta pitäytyi kuitenkin omassa taiteessaan realismin ihanteissa. Eniten Gauguin lienee vaikuttanut hänen värienkäyttöönsä.
Tuusulanjärven yhteisö ja Pariisin maailmannäyttely
Sisällissodan takia Tuusulassakin oli levotonta ja perhe kärsi ruokapulasta. Halonen maalasi salassa teoksen Valkoiset, joka oli hänen kannanottonsa sotaan.
Xavier Vallat
Xavier Vallat (1891−1972) oli ranskalainen juristi, poliitikko ja antisemitisti. Hän palveli Vichyn Ranskan hallitusta virkamiehenä, mutta hänet muistetaan pääasiassa, siitä että oli Commissariat General aux Questions Juives’ n ensimmäinen johtaja. Komission tehtävänä oli toteuttaa lopullinen ratkaisu Ranskan alueella.
Vilppula
Historia
Esinelöydöt osoittavat, että kivikauden väestöä liikkui Vilppulan seudulla jo kampakeramiikan ajalla. Keskiajalla Vilppula oli satakuntalaisten ja hämäläisten eräalueiden rajaseutua. Pirkkalan, Lempäälän, Vesilahden ja Kangasalan sekä Sääksmäen eränkävijät valtasivat itselleen Vilppulan seudun erämaita, mutta pysyvää asutusta alkoi syntyä vasta kuningas Kustaa Vaasan lakkautettua eräomistukset 1500-luvun puolivälissä. Vuoden 1552 eräluettelon mukaan uudisasukkaita oli myöhemmän Vilppulan alueella viisi. Vuonna 1570 oli nykyisen Mänttä-Vilppulan alueella kahdeksan ja vuonna 1700 jo 22 taloa. Vilppula-nimi periytyy ensimmäisestä nimeltä tunnetusta seudun asukkaasta Vilppu Laurinpojasta. Vilppula kuului 1500-luvun puolivälissä perustettuun laajaan Ruoveden emäseurakuntaan. Vuodesta 1776 pitäjän pohjoisosa kuului Vaasan lääniin, mutta eteläosa Hämeen ja Uudenmaan lääniin. Vilppulasta tuli Ruoveden kappeliseurakunta vuonna 1891 ja itsenäinen seurakunta vuonna 1904, jolloin siihen liitettiin osia myös Keuruusta. Tästä lähtien Vilppula kuului kokonaisuudessaan Hämeen lääniin. Arkkitehti Georg Schreckin suunnittelema Vilppulan kirkko, joka sijaitsee hieman sivussa kunnan keskustaajamasta, on valmistunut 1900-luvun alussa.
Xavier Vallat
Elämänvaiheet
Sodan jälkeen Vallat vangittiin, ja hänelle langetettiin vuonna 1947 kymmenen vuoden vankeustuomio. Hän suoritti siitä alle puolet ja vapautui tammikuussa 1950.
Vapautumisensa jälkeen Vallat oli edelleen julkiantisemitisti. Hän sai kannattajia hyvin vähän. Vuosina 1962- 1966 hän oli toimittajana äärioikeistolaisessa Aspects de la France -lehdessä. On merkillepantavaa, että lehti tuki näkyvästi Israelia.
Thamserku
Thamserku tai Peak 43 on Himalajalla Nepalissa sijaitseva vuorenhuippu. Huipun korkeus merenpinnan tasosta on 6 608 metriä.
Tuusulanjärven taiteilijayhteisö
thumb|400px|Pekka Halosen kotimuseo [[Halosenniemi.]] Tuusulanjärven taiteilijayhteisö oli kansallisromantiikan aikakaudella 1900-luvun alkuvuosina Tuusulanjärven ympäristöön syntynyt suomalaistaiteilijoiden yhteisö, jonka ydinryhmän muodostivat kirjailija Juhani Aho, runoilija J. H. Erkko, taidemaalarit Pekka Halonen, Eero Järnefelt, Gösta Enckell ja Venny Soldan-Brofeldt sekä säveltäjä Jean Sibelius.
Tuusulanjärven huvila-asutus
Tuusulanjärven ympäristössä oli jo ennen varsinaisen taiteilijayhteisön muodostumista runsaasti huvila-asutusta, joka oli syntynyt vuonna 1860 tapahtuneen Helsinki–Hämeenlinna-radan avaamisen myötä. Uusi ja nopea kulkuyhteys houkutteli pääkaupungista runsaasti vaikutusvaltaisia ja varakkaita kesäasukkaita. He ostivat paikallisilta maanviljelijöiltä rantapalstoja ja rakennuttivat niille omia kesähuviloitaan. Tunnetuimpia ovat muun muassa arkkiatri Otto E. A. Hjeltin Lepola, jossa Suomen näyttämötaiteen uranuurtajiin lukeutunut Edvard Himberg vietti viimeiset vuotensa sekä valtioneuvos Gustaf Souranderin omistama Krapin tila, jonka mailla sijainneessa mökissä kirjailija Aleksis Kivi kuoli vuonna 1872. Lepolan omisti myöhemmin professori E. N. Setälä, joka muutti sen nimen Toimelaksi.
Girolamo Frescobaldi
thumb|Girolamo Frescobaldi Girolamo Frescobaldi (syyskuussa 1583 – 1. maaliskuuta 1643) oli italialainen säveltäjä.
Wärtsilä Meriteollisuus
Hietalahden telakan johtaja Martin Saarikangas otti heti konkurssin jälkeen aktiivisen roolin. Vain kaksi viikkoa konkurssin jälkeen perustettiin uusi valtio-omisteinen telakkayhtiö, Masa-Yards, joka käynnisti telakkatoiminnan uudelleen.
Pekka Kortteinen
Joukkueet
1999-2007 Muuramen Lentopallo
2007-2008 Kempeleen Lentopallo
Iskukuumennus
UHT-maito kestää 20–30 asteen lämpötiloja. Maitoon voi muotoutua paakkuja tai muuttua jogurttimaiseksi, jos se viipyy liikaa lämpimässä.
Maa- ja metsätaloustuottajain Keskusliitto
Maa- ja metsätaloustuottajain Keskusliitto MTK r.y., aiemmin Maataloustuottajain Keskusliitto (lyhyesti MTK ) on maanviljelijöiden, metsänomistajien ja maaseutuyrittäjien etujärjestö. MTK:n tehtävänä on edistää maaseudun yrittäjien asemaa sekä maaseudun luonnonvarojen kestävää käyttöä. Järjestön nykyinen puheenjohtaja on maanviljelijä, maatalous- ja metsätieteiden tohtori Juha Marttila. Järjestön pää-äänenkannattaja on sanomalehti Maaseudun Tulevaisuus.
Historiaa
Helluntaikokouksessa päätettiin, että työnantajajärjestön asemesta oli perustettava vapaa kaikkia maataloustuottajia yhdistävä maatalouspoliittinen järjestö, johon tulisivat kuulumaan myös omaa työtään tekevät viljelijät sekä maata omistamaton maatalousväestö. Keskus-, piiri- ja paikallisjärjestöjen sääntöjen laatiminen ja muu järjestäytymistyö annettiin Maataloustuottajain Valtuuskunnan tehtäväksi yhdessä kokouksen valitseman erityisen valiokunnan kanssa. Siihen tuli edustajia vanha- ja nuorsuomalaisesta puolueesta sekä maalaisliitosta.
Sean Parnell
Sean Parnell (s. 19. marraskuuta 1962) on yhdysvaltalainen republikaanipuolueen poliitikko. Hän oli Alaskan kuvernööri heinäkuusta 2009 joulukuuhun 2014. Parnell nousi kuvernööriksi varakuvernöörin paikalta Sarah Palinin erottua virastaan. Vuonna 2010 hän voitti kuvernöörinvaalit ja sai näin ollen jatkaa kuvernöörinä neljä lisävuotta. Parnell oli ehdolla myös vuonna 2014, mutta hävisi vaalit riippumattonana ehdokkaana olleelle Bill Walkerille, jonka oli voittanut neljä vuotta aiemmin republikaanien esivaaleissa.
Hannu Tihinen
Pelaajauransa jälkeen Tihinen on toiminut Suomen Palloliiton urheilutoimenjohtajana ja vuodesta 2023 lähtien Kansainvälisen jalkapalloliiton Fifan kansainvälisen jalkapallon kehitysosaston asiantuntijana.
Seurajoukkueura
Tihinen on Kemin Palloseuran kasvatti. Veikkausliigassa hän debytoi Helsingin Jalkapalloklubin riveissä vuonna 1997. Tihinen saavutti seurassa Suomen mestaruuden ja ratkaisi maalillaan seuralleen cup-mestaruuden 1998. Hän oli myös mukana HJK:n Mestarien liigassa pelanneessa joukkueessa vuonna 1998 ja hänet valittiin Veikkausliigan parhaaksi puolustajaksi vuonna 1999.
Vasyl Tsuško
Vuosina 1983–1985 Tsuško oli palvellut asevelvollisena Neuvostoliiton armeijassa. Vuosina 1994–2002 hän toimi kansanedustajana. Vuodesta 1997 hän on ollut Ukrainan sosialistisen puolueen jäsen sekä kesäkuusta 2002 ensimmäinen varapuheenjohtaja Ukrainan radan raha- ja pankkiasioiden valiokunnassa.
Tsuškolla on vaimo, tytär ja poika.
Transworld Skateboarding
thumb|right|Transworld Skateboarding -lehti syyskuulta 1997 Transworld Skateboarding (TWS) oli yhdysvaltalainen rullalautailun erikoislehti. Se sisälsi artikkeleita, matkareportaaseja, kuvia, haastatteluja, kilpailuja, alan mainoksia ja muuta materiaalia.
Ring (elokuva)
Juoni
He palaavat takaisin mökille, jossa Rachel katsoi ensimmäistä kertaa videonauhan seitsemän vuorokautta sitten. Rachelilla oli aikaa enää auringonlaskuun saakka, ennen kuin tasan viikko tulisi kuluneeksi. Jo lähes toivottomassa tilanteessa ja ilman varsinaisia johtolankoja he tajuavat yhtäkkiä, että mökin alla on kaivo. Rachel putoaa kaivoon lattian petettyä Samarasta peräisin olevien yliluonnollisten voimien vuoksi ja television liu'uttua alas lattiaa pitkin tönäisten Rachelia. Noah yrittää löytää keinoa pelastaa Rachel ylös. Kaivossa Rachel näkee vision: Samaran adoptioäiti tukehdutti Samaran mustalla muovipussilla kaivon reunalla ja heitti hänet syvään kaivoon. Hän ei tosin ollut kuollut vielä putoamishetkellä ja oli seitsemän päivän ajan yrittänyt päästä pois kaivosta, kunnes menehtyi. Merkkinä Samaran yrityksistä päästä pois kaivosta Rachel näkee raapimisjälkiä ja kynnenpalasia kaivon seinämillä. Rachel pääsee ylös kaivosta ja luulee Samaran jättäneen heidät nyt lopullisesti rauhaan.
Hentokarvalehti
Ulkonäkö ja koko
vasen|thumb|170px|Hentokarvalehden lehtiä.
RAM Racing
Alku muiden valmistajien autolla
Vielä 1970-luvulla moni Formula 1-talli käytti muiden tallien valmistamia autoja. Näin toimittiin RAM Racingilla, joka käytti alkuvuosinaan Brabhamin, Marchin ja Williamsin  autoja. Menestystä ei tullut muutamaa maaliin ajettua kilpailua lukuun ottamatta. Suomalainen Mikko Kozarowitzky ajoi RAM-tallin autolla kahdessa kilpailussa kaudella, mutta karsiutui molemmista. Vuosi 1980 jäi viimeiseksi kaudeksi, jolloin RAM Racing käytti muiden valmistajien rakentamia autoja. Talli muistetaan parhaiten vuoden Saksan osakilpailusta, missä tallin autot joutuivat poliisin takavarikoimiksi, koska tallin entinen kuljettaja Loris Kessel vaati kauden alussa maksamaansa rahasummaa takaisin tultuaan korvatuksi muilla maksukuljettajilla kesken kauden.
Omin voimin F1-kilpailuihin
RAM Racingin ja Fordin yhteistyö jäi yhden kauden mittaiseksi, kun talli vaihtoi kaudelle 1984 uudeksi moottoritoimittajakseen brittiläisen Hart:in moottorit. Tallin uusina kuljettajina vuonna 1984 ajoivat Philippe Alliot ja Jonathan Palmer. Mike Thackwell tuurasi Palmeria Kanadan osakilpailussa, joka päättyi hänen osaltaan keskeytykseen. Tallin parhaaksi saavutukseksi jäi Palmerin ajama kahdeksas sija Brasilian GP:ssä.
Greatest Hits (Björk)
Greatest Hits on Björkin kokoelma-albumi. Se sisältää albumien Debut, Post, Homogenic ja Vespertine kappaleita.
Albumin viimeisenä kappalena on ennenjulkaisematon "It's in Our Hands", joka on julkaistu myös singlenä jälkeenpäin.
Paul Andreu
Andreu syntyi Caudéranissa, Girondessa, ja valmistui vuonna 1961 École Polytechniquesta.
Rautaruukki (yritys)
1990-luku
1990-luvulla Rautaruukki investoi tuotantoon ja jalostusasteen nostamiseen ja aloitti omien merkkituotteiden kehittämisen. Liiketoiminta laajeni rakentamiseen, kun yhtiö osti kattovalmistaja Rannilan. Markkinoita avattiin Itä-Eurooppaan: Baltian ja Puolan jälkeen vuorossa olivat Venäjä, Ukraina, Tšekki ja Unkari. Voimakkaan kansainvälistymisen ansiosta 1990-luvun lopussa ruukkilaisia oli yli 7 000 Suomessa ja noin 5 000 muualla Euroopassa. Valtio luopui osake-enemmistöstään Rautaruukissa vuonna 1997.
2010-luku
Syyskuussa 2014 SSAB sai uuden johtoryhmän. Toimitusjohtajana jatkoi SSAB:n toimitusjohtaja Martin Lindqvist. Vanhoja rautaruukkilaisia uudessa johtoryhmässä oli kolme: SSAB:n Euroopan liiketoiminta-alueen johtaja Olavi Huhtala, Ruukki Construction -ryhmän johtaja Marko Somerma ja SSAB:n viestintäjohtaja Taina Kyllönen.
Ruukki Metals
Vuonna 2010 Ruukki Metals -liiketoimintayksikkö työllisti runsaat 5 000 henkilöä, sen liikevaihto oli 1 581 miljoonaa euroa ja liikevoitto 126 miljoonaa euroa, eli se on liiketoiminta-alueista suurin. Erikoisteräksen tuotekehitykseen panostetaan paljon, esimerkiksi vuonna 2010 yli 200 miljoonaa euroa.
Lujaa suorasammutettua terästä käytetään nostokalustossa, erityisesti nostureiden hoikissa ja kantavissa osissa. Maailman korkeimmalle (112 metriä) yltävässä kuorma-autoalusteisessa nostolavalaitteessa on käytetty Ruukin erikoislujaa terästä. Luodeilta suojaavaa panssariterästä käytetään arvokuljetusautoissa.
Yhtiön strategian mukaan perusterästä ei kannata maailman mitassa lähteä laivaamaan kauas, sen sijaan keihäänkärkituotteita viedään ympäri maailmaa : Eurooppaan, Kiinaan, Brasiliaan, Australiaan ja Etelä-Afrikkaan.
Rautaruukin nimikiista Ruukin kanssa
Ruukki Group nosti kanteen Rautaruukkia vastaan 2010 liittyen Rautaruukin konsernin käyttöön ottamaan ”Ruukki”-nimeen. Ruukki Groupin toiminta alkoi Ruukin kunnassa, joka on nykyään Siikajokea. Ruukki-tunnus otettiin ensimmäisen kerran käyttöön 1933, kun Ruukin Eristeteollisuus, myöhemmin Ruukki Group, aloitti toimintansa. Rautaruukki ilmoitti käyttäneensä Ruukki-nimeä 1970-luvulta lähtien joissakin erikoistuotteissaan. Ruukki-nimeä sellaisenaan ei koskaan oltu käytetty itse yrityksen nimenä, vaan se oli aina Rautaruukki. Pitkien oikeustoimien jälkeen Ruukki Group ja Rautaruukki sopivat nimikiistansa huhtikuussa 2013 rahallisella korvauksella, jonka suuruutta ei ole julkaistu. Tästä kuuden kuukauden kuluttua Ruukki Group vaihtoi nimensä Afarak Groupiksi.
Veteli
Esihistoria
Vetelin seutu oli ajanlaskumme ensimmäisellä vuosituhannella eränkäyntialuetta, jossa samoilivat lappalaiset. Kun Etelä-Suomi oli asutettu, alkoivat varsinaissuomalaiset, hämäläiset ja karjalaiset talonpojat tehdä pitkiä retkiä Pohjanmaalle ja Lappiin, jopa Ruijan rannikolle saakka. Pitkien matkojen vuoksi moni erämies muutti lähemmäksi pyyntimaitaan. Räyringistä on kaivettu esiin jonkun satunnaisen eränkävijän polttohauta, mistä löytyi ns. pyöreä länsisuomalainen kupurasolki. Vähitellen Vetelin seudun erämaat siirtyivät niillä asuvien ihmisten maiksi. Poikkeuksen muodostavat kuitenkin Vetelistä Pyhäjärvelle ulottuva alue, missä pirkkalaisten eränkäynti jatkui pitkään. Esim. Räyringinjärven ympäristöstä löytyy melkoinen sikermä Hämeeseen viittaavia nimiä: Hämeenkangas, Hämeenkari, Hämeenneva ja Hämeenniittu. Vetelin hämäläismuistot selittyvät Ähtävänjoen vesistön läheisyydestä, sillä Ähtävän reitti oli pirkkalaisten valtaväylä Pohjanlahdelle. Pirkkalaisten satakuntalaisuus ei tee perimätietoa tyhjäksi, koska yläsatakuntalaisia on yleisesti sanottu hämäläisiksi. Paikannimistä sellaiset kuin Räyringin Harsonsaari sekä Vetelin Polsonkoski ja Polsonharju tuovat mieleen Tyrvään Varttalassa 1571 eläneen Mikko Harsun ja Pirkkalan Tahlossa samoihin aikoihin asuneen Lasse Polson. Pirkkalalaisten retket Räyrinkiin ovat todennäköisesti jatkuneet vielä silloinkin, kun Vetelissä oli jo asutusta.
1500-luku
Vetelin seudun asutuksesta on varmoja asiakirjoja vasta 1540-luvun lopulta. Kyläjako oli tosin hyvin epämääräinen: Kaustinen ja Yliveteli ovat yhtenä Vetelin kylänä, Alaveteli on 1548 yhdistetty Räyrinkiin ja seuraavana vuonna koko Kokkolan ylimaa (Kaustinen, Veteli, Halsua, Perho) sekä Alaveteli, jonka nimi on Räyrinki. Vuonna 1547 Ylivetelissä oli jo yhdeksän ja Räyringissä viisi taloa.
1800-luku
Kolmekymmentä Räyringin kylän talollista päätti 15. tammikuuta 1821 anoa esivallalta lupaa oman kappelikirkon rakentamiseen. Hankkeen johtomies oli Matti Heikinpoika Alperi. Räyringin kappeli hanke tukehtui kuitenkin alkuunsa, sillä osa allekirjoittajistakin luopui kannastaan. Myös paikalliset papit antoivat kielteisen lausunnon, minkä jälkeen senaatin oli helppo tehdä kielteinen päätös asiassa 11. toukokuuta 1822. Räyrinkiläiset jatkoivat tämän jälkeen taisteluaan muunnetussa muodossa. Kun Vetelin kirkko oli käynyt liian ahtaaksi, oli rakennettava uusi kirkko. Räyrinkiläiset olivat sitä mieltä että uusi kirkko olisi rakennettava Räyrinkiin. Kiista kirkon rakentamispaikasta viivästytti asian toteuttamista parin vuosikymmenen ajan, sillä Halsua yritti päästä erilleen Vetelistä hyvissä ajoin ennen uuden kirkon rakentamista. Räyrinkiläiset kannattivat Herrasenkangasta, mutta joutuivat jälleen tappiolle, kun Vaasan läänin maaherra 1828 hylkäsi anomuksen ja senaatti 1830 räyrinkiläisten valituksen. Ylivetelin kylä voitti kamppailun, vaikka Kokkolan emäpitäjän kirkkoherra, kihlakunnanoikeus ja suurin osa varsinaista Veteliä olivat olleet Räyringin puolesta. Ylivetelin kylän muistio oli erittäin etevästi laadittu ja hovioikeuden auskultantti Carl Wilhelm Roschierin käsialaa. Halsuan kappelianomus hylättiin samana vuonna. Halsua ja Räyringin asukkaat jarruttivat uuden kirkon rakentamista minkä pystyivät, niin että maaherra joutui uhkaamaan heitä jopa sakoilla. Uudet kappelihankkeet olivat täysin turhia yrityksiä, sillä senaatin päätös vuodelta 1820 oli saanut lain voimaan. Vetelin kirkko on pääasiassa Erkki Kuorikosken suunnittelema ja vihittiin käyttöönsä 1843. Uusi kellotapuli rakennettiin 1859.
1900-luku
Vuonna 1900 maatalousvaltaisessa kunnassa oli jo yli 3 600 asukasta. Vetelin asukasluku kasvoi nopeasti 1900-luvun alkupuoliskolla. Vuonna 1937 asukkaita oli jo 4 683. Toisen maailmansodan jälkeen poismuutto käänsi kunnan väkiluvun laskuun, joka pysähtyi vasta 1970-luvun puolivälissä. Vuonna 1985 kunnassa oli jälleen 4 000 asukasta. 1990-luvulla alkoi kunnan väkiluku jälleen laskea ja vuoteen 2011 mennessä kunnan asukasluku oli 3 448.
Viitasaari
Taajamat
Vuoden 2017 lopussa Viitasaarella oli 6 411 asukasta, joista 3 612 asui taajamassa, 2 730 haja-asutusalueilla ja 69:n asuinpaikat eivät olleet tiedossa. Viitasaaren taajama-aste on 57,0 %. Kunnassa on vain yksi taajama, Viitasaaren keskustaajama.
Historia
Viitasaaren asutus on arkeologisten löytöjen perusteella vanhaa. Seudulla on asuttu jo kampakeraamisella kivikaudella. Lappalaisia saapui alueelle ennen kristillisen ajanlaskun alkua; heistä on asiakirjamerkintöjä vielä 1500-luvulta. 300-luvulle ajoitettu Keihärinkosken hautaraunio kertoo lännestä saapuneista eränkävijöistä. Hämäläisten eränkäynti alkoi Viitasaaren seudulla viimeistään 1000-luvulla. Hämäläiset eivät kuitenkaan juuri asuttaneet Suur-Viitasaaren seutuja pysyvästi. Heidän jäljiltään on kuitenkin säilynyt esinelöytöjä, rakenteita ja runsaasti hämäläisperäistä nimistöä.
Politiikka
Kaupunginvaltuustossa on 27 paikkaa, joista kymmenen on keskustan hallussa kaudella 2021–2025. Valtuuston puheenjohtajana toimii Sisko Linna. Kaupunginhallituksessa on yhdeksän jäsentä, ja sen puheenjohtajana toimii Pirjo Grönholm-Paananen.
Alueellinen kuntayhteistyö
Viitasaaren kaupunki toimii isäntäkuntana Pohjoisen Keski-Suomen Ympäristötoimessa. Ympäristötoimi on itsenäinen yksikkö, joka vastaa ympäristöterveysvalvonnasta, eläinlääkinnästä, ympäristönsuojelusta ja rakennusvalvonnasta sekä eläinsuojelusta. Viitasaaren lisäksi mukana Ympäristötoimessa ovat Kannonkoski, Karstula, Kinnula, Kivijärvi, Kyyjärvi, Pihtipudas ja Saarijärvi. Saarijärvi ja Karstula toteuttavat ympäristönsuojelun ja rakennusvalvonnan tämän yhteisen elimen ulkopuolella.
Talous
Alueella työssäkäyviä on yhteensä 2 554 henkilöä. Heistä maa- ja metsätaloudessa työskentelee 314 (12,3 %), teollisuudessa 542 (21,2 %), kaupan alalla 332 (13,0 %) ja terveys- ja sosiaalipalveluissa 424 (16,6 %). Tammikuussa 2014 pysähtyi suuri teollinen työpaikka Fenestran ovitehdas emoyhtiön konkurssiin.
Uimahalli Simmari
Viitasaaren kaupungin omistama Uimahalli Simmari sijaitsee koulukampuksella. Uimahallissa on 25 metrin kuntouintirata, kylmäallas, lasten allas, terapia-allas sekä lasten kahluuallas. Uimahallissa on myös liukumäki, joka käy myös varsinaisen rakennuksen ulkopuolella. Uimahallin alakerrassa on kuntosali.
Viitasaaren Urheiluautoilijat
Viitasaaren Urheiluautoilijat (ViiUA) on vuonna 1985 perustettu autourheiluseura.
Suomumuura
Suomumuura (Drymophila squamata) on puumuurien heimoon kuuluva varpuslintu.
Ville Ottavainen
Maajoukkueura
Ottavainen pelasi alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Elokuussa 2022 pelattavan uuden turnauksen lopullisesta MM-joukkueesta hän putosi viimeisten joukossa. Yhteensä Ottavainen on pelannut 18 nuorten ja viisi poikien maaottelua.
Tauno Iisalo
Tauno Veikko Ilmari Iisalo (23. heinäkuuta 1916 Ähtäri – 18. kesäkuuta 1947 Laukaa) oli Suomen ilmavoimien lentäjä ja Mannerheim-ristin ritari numero 168. Iisalo lensi jatko- ja Lapin sodassa yhteensä 127 sotalentoa.
Aslak Laiti
Aslak Laiti (2. heinäkuuta 1837 Kostejärvi, Utsjoki – 10. marraskuuta 1895 Lappee) oli ensimmäinen valtion virkamieheksi Suomessa päässyt saamelainen, toimittuaan ensin opettajana ja kääntäjänä.
Joas (Israel)
Joas oli Joahasin poika ja yksi Israelin kuninkaista. Hän hallitsi 17 vuotta, todennäköisesti vuodet 801–785 eaa. Joas kävi menestyksekkään sodan Juudan kuningasta Amasjaa vastaan. Hän nöyryytti Amasjan, otti mukaansa valtaisan määrän kultaa ja revitti Jerusalemin muurista pienen kohdan. Tämän jälkeen hän palasi maahansa. Kuoltuaan tuli kuninkaaksi hänen poikansa Jerobeam II.
Seleukos II Kallinikos
Seleukos II Kallinikos tai Pogon oli Seleukidien valtakunnan kuningas vuosina 246–225 eaa. Hän seurasi Antiokhos II Theosta. Hänen nimensä epiteetit tarkoittavat ”kaunista voittajaa” ja ”parrakasta”.
II/JR 37 (talvisota)
Perustaminen
Pataljoonaan kuuluviksi perustettiin seuraavat yksiköt (suluissa määrävahvuus ja miehistön pääasiallinen asuinkunta, mikäli se on tiedossa): Perustettaessa pyrittiin saavuttamaan määrävahvuudet, mutta varsinkin kaluston osalta se jäi saavuttamatta.
Sota
Talvisodan alkaessa 30. marraskuuta 1939 pataljoona oli Ala-Uuksun alueella rykmenttinsä reservinä ja samalla varmistamassa Uuksujoen-linjaa. 2. ja 3. joulukuuta välisenä yönä pataljoona sai käskyn siirtyä Uudenkylän alueelle lähemmäksi Tulemajoella olevaa rintamalinjaa. 3. joulukuuta aikana erinäisten sekaannusten johdosta suomalaiset joukot alkoivat vetäytyä Tulemajoki-linjalta ilman todellista vihollisen painostusta. 13. divisioonan komentajan käskystä mainittu linja yritettiin palauttaa omien haltuun.
12. joulukuuta 1939 puna-armeijan joukot saavuttivat mainitun linjan, johon II/JR 37 oli ryhmittynyt puolustukseen noin 7 kilometriä leveälle lohkolleen (osana niin sanottua Rantalohkoa, jonka puolustuksesta vastasi alueen joukoista muodostettu Ryhmä Oinas). 13. divisioonan esikunta oli määrännyt pataljoonan tukipatteristoksi Kenttätykistörykmentti 13:n II patteriston, jonka tulituen turvin pataljoona pysäytti vihollisen hyökkäyksen. IV armeijakunnan joukot tekivät 12.–14. joulukuuta ja 16.–19. joulukuuta välisenä aikana kaksi epäonnistunutta vastahyökkäystä pohjoisempana.
Sněžka
pienoiskuva|Sněžkan huipulla oleva vuonna 1655 rakennettu kappeli. Sněžka (tšekiksi) eli Śnieżka (puolaksi) on Sudeetteihin lukeutuvan Krkonoše/Karkonosze-vuoriston korkein vuori Tšekin ja Puolan rajalla. 1 603 metriä korkea vuori on Tšekin korkein kohta.
II/JR 37 (talvisota)
Sota
29. tammikuuta alkaen pataljoonan 5. komppania osallistui Puna-armeijan 4., 5. ja 6. hiihtopataljoonan mottien avustusyritysten torjuntaan mottialueen eteläpuolella. Viimeiset taistelut hiihtopataljoonia vastaan käytiin 5. ja 6. helmikuuta välisenä yönä.
Vimpeli
Vimpeli tunnetaan Vimpelin Vedon ansiosta nykyisin erityisesti pesäpallopaikkakuntana; Vimpelin Veto on voittanut Superpesismestaruuden neljä kertaa kausilla 2010, 2016, 2017 ja 2022. Vuosina 2011–2015 Veto oli viidesti putkeen hopeasijalla häviten joka kerta Sotkamon Jymylle. Talvilajeissa Vimpeli tuli tunnetuksi hiihdosta Vimpelin Hiihdot -tapahtuman ansiosta, jota järjesti aikoinaan Vimpelin Vedon hiihtojaosto. Nykyisin hiihtoharrastusta vetää Vimpelin Hiihtoseura (ViHs), jonka ansioista Vimpeliin on rakennettu hyvät hiihtomahdollisuudet.
Emmy Achté
Emmy Charlotta Achté (o.s. Strömer; 14. marraskuuta 1850 Oulu – 2. joulukuuta 1924 Helsinki) oli suomalainen oopperalaulaja ja laulunopettaja.
István Katona
István Katona (s. 3. lokakuuta 1928) on unkarilainen roomalaiskatolinen piispa. Hänet vihittiin papiksi Vácin hiippakuntaan 7. kesäkuuta 1953 ja nimitettiin sen vihkipiispaksi sekä Brixellumin titulaaripiispaksi 3. marraskuuta 1989. Piispaksi vihkiminen seurasi 9. joulukuuta. Pääkonsekraattorina toimi László Paskai, jota avustivat Izidor István Marosi ja Endre Gyulay.
Gemel Smith
Ura
Smith aloitti kauden 2013–2014 Owen Soundissa, josta hänet tammikuussa 2014 kaupattiin London Knightsiin. Yhteensä hän pelasi molemmissa joukkueissa 69 runkosarjaottelua, joissa teki 37 maalia sekä 38 syöttöpistettä eli yhteensä 75 tehopistettä. Knightsin yhdeksässä pudotuspeliottelussa Smith teki tehot 3+9=12.
Smith ei jatkanut loppukauden jälkeen Bruinsissa vaan siirtyi Tampa Bay Lightningiin yksivuotisella sopimuksella. Suurimman osan kaudesta Smith pelasi AHL:ssä Syracuse Crunchissa. Hän pelasi kolme NHL-ottelua, joissa onnistui tekemään yhden maalin. Ennen seuraavan kauden alkua hän solmi Lightningin kanssa yhden vuoden mittaisen kaksisuuntaisen sopimuksen. Koronaviruspandemian vuoksi lyhennettynä pelatulla kaudella 2020-2021 Smith edusti Lightningia viidessä NHL-ottelussa saaden kolme syöttöpistettä.
Emmetin piirikunta (Michigan)
Emmetin piirikunta on Yhdysvaltojen Michiganin osavaltiossa sijaitseva piirikunta. Sen väkiluku oli 34 112 vuonna 2020. Piirikunnan hallintokeskus on Petoskeyn kaupunki, ja suurin kunta on Bear Creek Township. Piirikunta on perustettu vuonna 1840.
Kovarianssi
Määritelmä ja merkinnät
Matemaattisesti kovarianssi \sigma_{XY} on määritelty kahden reaaliarvoisen satunnaismuuttujan X ja Y avulla missä E[X]=\mu_X ja E[Y]=\mu_Y ovat vastaavasti satunnaismuuttujien odotusarvot. Kovarianssi voidaan merkitä erilaisilla vaihtoehtoisilla tavoilla, kuten esimerkiksi
Satunnaisvektorit
Matriisit cov(X,Y) ja cov(Y,X) ovat toistensa transpooseja. Kun X on vektori, matriisia cov(X,X) sanotaan X:n kovarianssimatriisiksi tai pidemmin varianssi-kovarianssi-matriisiksi.
Sergio Ramos
Seurajoukkue
Ramos tunnetaan monipuolisuudestaan sekä nopeudestaan, keskityksistään ja pääpelistään, sillä hän hyppää erittäin korkealle. Juniorina Ramos pelasi oikeana laitalinkkinä ja jopa hyökkääjänä, josta hänet kuitenkin siirrettiin ajan myötä alemmaksi. Real Madridissa hän pelaa muun joukkueen loukkaantumistilanteesta riippuen oikeana laitapuolustajana tai keskuspuolustajana, mutta Vanderlei Luxemburgon aikakaudella hän pelasi muutamia otteluita myös puolustavana keskikenttäpelaajana. Mieluisimpana pelipaikkana Ramos pitää laitapuolustajaa, josta hän kykenee ottamaan osaa myös hyökkäyksiin. Hän onkin tehnyt urallaan puolustajaksi varsin paljon maaleja, sillä joskus Ramos jopa hyökkää enemmän kuin puolustaa.
Pallopeli
Pelejä voidaan ryhmitellä invaasio-/maalipeleihin (koripallo, jalkapallo), verkko- ja seinäpeleihin (padel, tennis, squash), lyönti- ja kotiutuspeleihin (baseball, pesäpallo) sekä tarkkuspeleihin (golf, keilailu).
Lashinda Demus
Lashinda Demus (s. 10. maaliskuuta 1983 Inglewood, Kalifornia) on yhdysvaltalainen 400 metrin aitajuoksija.
Shōhei Tochimoto
Mäkihypyn maailmancupissa Tochimoton paras sijoitus on vuoden 2009 Kuusamon kilpailun 6. tila.
Ainun kieli
Levinneisyys ja puhujat
vasen|thumb|Puhuttua ainun kieltä videolla. Ainun kieli on nykyisellään jo lähes hävinnyt kieli. Vuonna 1996 kielellä arvioitiin olevan vain 15 äidinkielistä puhujaa, ja Endangered Language Project -järjestön mukaan kielellä on vain kaksi puhujaa. Kieltä on opiskeltu toisena kielenä, mutta Unesco pitää kieltä silti äärimmäisen uhanalaisena. Kielen viimeiset puhujat asuvat Japaniin kuuluvan Hokkaidōn saaren eteläosissa. Kielen historiallinen puhuma-alue on kuitenkin ollut huomattavasti suurempi. Ainua on puhuttu Hokkaidōn ohella osissa Japanin suurinta saarta Honshūa, nykyisin Venäjään kuuluvan Sahalinin saaren eteläosissa ja Kuriileilla, sekä mahdollisesti myös Kamtšatkan niemimaan eteläosassa.
Oinaslammi (Jämsä)
Maantietoa
Oinaslammi on 300 metriä pitkä, 250 metriä leveä, ja sen pinta-ala on 4,7 hehtaaria. Siinä ei ole kartan mukaan saaria. Järven rantaviivan pituus on 850 metriä. Oinaslammi sijaitsee omakotialueiden läheisyydessä, mutta sen rantoja ei ole rakennettu. Oinaslammen ja Rekolanselän välistä kulkee seututie 604.
GAU-12 Equalizer
General Dynamics GAU-12/U Equalizer on yhdysvaltalainen viisipiippuinen Gatling-tyyppinen kiertäväputkinen 25 mm kaliiberia ampuva konetykki. GAU-12/U on käytössä Yhdysvalloissa, Italiassa ja Espanjassa erilaisissa taisteluajoneuvoissa sekä sotilaslentokoneissa, kuten AV-8B Harrier II:ssa ja Lockheed AC-130:ssa. Kevyempi nelipiippuinen versio, nimeltään GAU-22/A, on käytössä F-35 Lightning II hävittäjissä.
Pro Evolution Soccer 2010
Pro Evolution Soccer 2010 (PES 2010) on Pro Evolution Soccer -sarjan 9. jalkapallopeli. Peliä valmistaa Konami ja se julkaistiin Suomessa 23. lokakuuta 2009. Pelin ikäsuositus on 3+ (PEGI). Pelistä on julkaistu versiot PlayStation 3:lle, Xbox 360:lle, PC:lle, PlayStation Portable:lle, PlayStation 2:lle, Wiille sekä matkapuhelimeen.
Osavaltion oikeusministeri
thumb|400px|Osavaltioiden oikeusministerien puoluejakauma: {{legend|#1330B7|Demokraatti}} {{legend|#990202|Republikaani}} {{legend|#FFFF00|Sitoutumaton}} {{legend|#AFC6E9|Uusi edistyspuolue}}
Hercules (parkki)
Hercules oli ensimmäinen suomalainen laiva, joka purjehti Kap Hornin ja koko maailman ympäri. Maailmanympäripurjehdus tapahtui vuosina 1844–1847.
Transhumanssi
Transhumanssi on maanviljelijöiden harjoittamaa karjan mukana siirtymistä vuodenaikojen mukaan. Tyypillisesti transhumanssia harjoittava yhteisö asuu alhaalla laaksossa viljellen maata, ja osa yhteisöstä lähtee kesällä ylemmäs vuoristoon paimentamaan karjaa. Vain paimenet ja karja liikkuvat, ei koko yhteisö. Joskus transhumanceksi sanotaan nomadista pastoralismia, joka on pitkien matkojen kulkemista paimennettavan karjan mukana.